Berlingske Tidende, 1768-01-25
Paris, den 25de December. Jmedens at Huissiers den 19de aflagte Beretning i Parlementet og Requcte=Mesterens Hr. de Chardons givne Svar paa den ham gjorte Jndbydelse angaaende Hr. de Chanvallons Sag, blev indbragt K. lukket Brev til Parlementet, hvori Hs. M. tilkiendegiver, at Hs. M. havde selv kaldet Hr. Chardon til sig, og forbudet ham at komme efter Parlementets Jndbydelse; og forbød Kongen derhos Parlementet at beraadslaae om den Sag." Jmidlertid vedblev Parlementet med Sagen, undersøgte noget af Omgangen derudi, blant andet Vidners Afhørelse paa en fremmed og ulovformelig Maade; udsatte dernest Sagen til neste Tirsdag, med Eragtning, at Hr. Chardon skulle paa ny indbydes at indfinde sig i den forhen anførte Hensigt. - Efter Tilsigelse den 21de, forsamledes Parlementet den 22de, da Kongens Folk indlagte K. lukket Brev, hvorved Kongen fordrer den store Deputation til Versailles ufortøvet, tilligemed Acterne over de 2 forrige Sessioner, forbyder derhos at give nogen Følge af det forhandlede, inden Hs. M. faaer tilkiendegivet Sin Villie. - Efter Berraadslagning herover, blev forfattet en vidtløftig Forestilling, om, Skadeligheden af at forfare Administrationsviis i criminelle Sager; den Fare, som flyder deraf for Borgernes Sikkerhed, da man ved saadan Omgang er i Stand til at drille Folk, hvilke, om de ere strafskyldige, vorde ikke nok straffede, men om de ere uskyldige, vorde uretfærdigen mishandlede; at det i øvrigt er en Vey at bringe Kongen til at dømme over Uskyldige, under Paaskud af at bevise Naade." Det blev videre besluttet, at det skulle opdrages de Deputerede at bede Hs. M. om at raade Bod paa Brødets Dyrhed, hvilken, tillige med Skatter og Paabudde, styrte Almuen i største Elændighed. Derpaa blev Sessionen udsat til Kl. 5 Aften, da Deputationen kom tilbage, og Første=Præsidenten indberettede Kammerne Kongens Taletil Deputationen, indeholdende blant andet : " At Parle, mentet ikke maa undersøge en Sag som er det uvedkommende, som Kongen har ladet Sig forestille, og over hvilken han har givet sin Villie paa sædvanlig Maade tilkiende for sit øverste Raad paa Øen Cayenne, hvilket er den competente Ret til at beraadslaae over Sagen: At Hs. M. misbilligede de 2 Beslutninger, hvorved man tragtede efter at forkleyne en Magistrats Persons Anseelse, som, efter fore gangen Undersøgning af andre dertil udnævnte MagistratsPersoner, har ganske troelig og nøye rapporteret en Sag hos Kongen, hvortil han af Hs. M. var beordret: At Hs. M. derfor forbød Parlementet at lade flyde nogen Virkning af de 2 Parlements Beslutninger, hvilke skal ansees som ugjorte: At Hs. M. har, endog imod Hr. Chardons Begiæring, forbudet ham at indfinde sig efter de ham gjorte Jndbydelser: At Hs. M. ingenlunde taaler, at Parlemenpaa nogenhaande Maade foretager sig at fordre Regnskab for hvad som hemmelig handles i Hs. Msts. Raad, og for det hemmeligste i Hs. Msts. Forvaltning: I Henseende til Dyrtiden, at Hs. M. elsker sit Folk, og har sørget for dets Ophold ved saadanne Anordninger, som ikke kan vorde forstyrrede, uden formedelst noget ubetænksomt Forhold af Parlementet &c." - Forsamlingen blev herpaa udsat til den 23de, og da fattet den Beslutning, at saa længe indtil Hr. Chardon af Kongen erholder Tilladelse at indfinde sig i Parlementet, og forklare sig over den Mistanke, som angriber hans Ære og gode Navn, og hvilken Sag, som angaaende en af Parlementets Lemmer, rører dets egen Værdighed, er han tilholdet at afholde sig fra at tage Sæde i Parlementet, og at øve nogen af sine Requet=Mester Forretninger paa Palladset, under Ugyldighed og Ansvar som vedbør &c. Og skulle denne Beslutning forkyndes for Hr. Chardon, trykkes, og paa vedbørlige Steder anslaaes.